Lēmuma projekts

**Par Cēsu novada domes 2025.gada 13.marta saistošo noteikumu Nr.\_\_ “Grozījumi**

**Cēsu novada domes 2021. gada 2. decembra saistošajos noteikumos Nr. 17 “Par līdzfinansējumu energoefektivitātes pasākumu veikšanai daudzdzīvokļu dzīvojamās mājās”” izdošanu**

Ziņo: B.Eglīte, izpilddirektora vietniece

Cēsu novada dome 2021. gada 02. decembrī apstiprināja saistošos noteikumus Nr. 17 “Par līdzfinansējumu energoefektivitātes pasākumu veikšanai daudzdzīvokļu dzīvojamās mājās” (turpmāk – Saistošie noteikumi).

2025.gada 23.janvārī Cēsu novada dome izdeva saistošos noteikumus Nr.2 “Grozījumi Cēsu novada domes 2021.gada 2.decembra saistošajos noteikumos Nr.17 “Par līdzfinansējumu energoefektivitātes pasākumu veikšanai daudzdzīvokļu dzīvojamās mājās”” (turpmāk – Grozījumi).

Grozījumi bija nepieciešami, jo Komisijas Regulas Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr. 1407/2013) piemērošanas termiņš (ieskaitot sešu mēnešu pārejas periodu) bija 30.06.2024., un ar 01.01.2024. stājās spēkā jaunie *de minimis* atbalsta regulējumi: Komisijas Regula Nr. 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr. 2023/2831), *de minimis* atbalstu pēc 01.07.2024. var piešķirt tikai atbilstoši regulas Nr. 2023/2831 nosacījumiem. Lai varētu piešķirt *de minimis* atbalstu, piemērojot spēkā esošo *de minimis* atbalsta regulējumu, nepieciešams izdot grozījumus Saistošajos noteikumos.

Pieņemšanas procesā tika saņemti Finanšu ministrijas komentāri par Grozījumiem, lūdzot precizēt *de minimis* atbalsta piešķiršanas nosacījumus, kā arī precizēt Grozījumu 6.10. apakšpunktu. Strādājot pie Grozījumu precizēšanas, tika izteikti priekšlikumi Saistošo noteikumu pilnveidošanai un atbalstāmajiem energoefektivitātes pasākumiem, kā rezultātā nepieciešams izdot jaunus Saistošo noteikumu grozījumus.

Pamatojoties uz likuma „Par palīdzību dzīvokļa jautājumu risināšanā”  27.2 panta otrās daļas 4.punktu un piekto daļu, atbilstoši Cēsu novada domes Uzņēmējdarbības un attīstības komitejas 20.02.2025. atzinumam (protokols Nr.1) un Cēsu novada domes Finanšu komitejas 06.03.2025. atzinumam (protokols Nr.1), Cēsu novada dome nolemj:

1. Atcelt Cēsu novada domes 2025.gada 23.janvāra saistošos noteikumus Nr. 2 “Grozījumi 2021. gada 2.decembra saistošajos noteikumos Nr. 17 “Par līdzfinansējumu energoefektivitātes pasākumu veikšanai daudzdzīvokļu dzīvojamās mājās””;
2. Izdot Cēsu novada domes 2025.gada 13.marta saistošos noteikumus Nr.\_\_ “Grozījumi 2021. gada 2.decembra saistošajos noteikumos Nr. 17 “Par līdzfinansējumu energoefektivitātes pasākumu veikšanai daudzdzīvokļu dzīvojamās mājās”” saskaņā ar pielikumu.

*Sagatavoja: Juridiskās pārvaldes juriste J.Paula*

*Sagatavots: 19.02.2024.*

*Saskaņots: Ar Cēsu novada pašvaldības izpilddirektora vietnieci B.Eglīti, Īpašumu apsaimniekošanas pārvaldes Cēsu novada infrastruktūras pārvaldības nodaļas Vaives pagasta pārvaldes vadītāju E.Atvari, Cēsu novada būvvaldes vadītājas vietnieci I.Suipi, Finanšu pārvaldes vecāko ekonomisti A.Riekstiņu*

Saistošos noteikumus un to paskaidrojuma rakstu:

1) triju darbdienu laikā pēc parakstīšanas nosūtīt Finanšu un Ekonomikas ministrijai atzinuma saņemšanai;

2) triju darbdienu laikā pēc Finanšu un Ekonomikas ministrijas pozitīva atzinuma saņemšanas nosūtīt izsludināšanai laikrakstā “Latvijas Vēstnesis” un publicēt pašvaldības oficiālajā tīmekļvietnē.

Pielikums

Cēsu novada domes

13.03.2025. lēmumam Nr.\_\_

APSTIPRINĀTI  
ar Cēsu novada pašvaldības domes  
[13.03.2025.](https://likumi.lv/ta/id/326441-par-augstas-detalizacijas-topografiskas-informacijas-aprites-kartibu-madonas-novada) lēmumu Nr.\_\_

**SAISTOŠIE NOTEIKUMI**

Cēsīs, Cēsu novadā

2025.gada 13.marta Nr.\_\_

**Grozījumi Cēsu novada domes 2021. gada 2. decembra saistošajos noteikumos Nr. 17 “****Par līdzfinansējumu energoefektivitātes pasākumu veikšanai daudzdzīvokļu dzīvojamās mājās”**

*Izdoti saskaņā ar likuma*

*"Par palīdzību dzīvokļa jautājumu risināšanā"*

*27.2 panta piektā daļa*

Izdarīt Cēsu novada domes 2021. gada 2. decembra saistošajos noteikumos Nr. 17 “Par līdzfinansējumu energoefektivitātes pasākumu veikšanai daudzdzīvokļu dzīvojamās mājās” (turpmāk - saistošie noteikumi) (Latvijas Vēstnesis, 2022, Nr.9.31) šādus grozījumus:

1. Izteikt saistošo noteikumu 2.1.apakšpunktu šādā redakcijā:

“2.1. energoefektivitātes pasākumi – pasākumu kopums māju energoefektivitātes paaugstināšanai, viedas energovadības un atjaunojamo resursu izmantošanai;”;

1. Izteikt saistošo noteikumu 6.8.apakšpunktu šādā redakcijā:

“6.8. ja mājas pārvaldīšanas līgumā nav noteikta cita lēmumu pieņemšanas kārtība, normatīvajos aktos noteiktajā kārtībā pieņemts dzīvokļu īpašnieku lēmums veikt energoauditu un/vai mājas energoefektivitātes pasākumus, nodrošinot dzīvokļu īpašnieku līdzfinansējuma daļu un nepieciešamības gadījumā – arī trešo personu finanšu līdzekļus;”;

1. Izteikt saistošo noteikumu 9.punktu šādā redakcijā:

“9. Mājas energoefektivitātes pasākumu veikšanai attiecināmās izmaksas:

9.1. energoaudita veikšanai – 50% no izmaksām, bet ne vairāk kā 1000,00 EUR (viens tūkstotis euro);

9.2. energoefektivitātes uzlabošanas pasākumu veikšanai, ja māja energoefektivitātes uzlabošanai ir saņēmusi  valsts institūcijas, kredītiestādes vai Eiropas savienības finanšu instrumenta līdzfinansēto projekta īstenošanas apstiprinājumu. Līdzfinansējums tiek piešķirts pasākumiem, kuri netiek finansēti no valsts institūcijas, kredītiestādes vai Eiropas savienības finanšu instrumentiem - ne vairāk kā 4,00 (četri) *euro* uz vienu dzīvojamās mājas kopējās platības kvadrātmetru;”;

1. Svītrot saistošo noteikumu 10.punktu.
2. Izteikt saistošo noteikumu 11.punktu šādā redakcijā:

“11. Neatbalstāmās izmaksas:

11.1. būvniecības ieceres dokumentācijas, būvprojekta, būvuzraudzības, autoruzraudzības, būvniecības izmaksu tāmes izstrādāšanas izmaksas;

11.2. izmaksas, kas saistītas ar projekta sagatavošanu, tai skaitā konsultāciju pakalpojumi un citi pakalpojumi;

11.3. projekta administrēšanas izmaksas;

11.4. samaksa par aizdevuma izskatīšanu, noformēšanu un rezervēšanu, procentu maksājumi, soda procenti, maksājumi par naudas pārskaitījumiem, komisijas nauda, zaudējumi sakarā ar valūtas maiņu un citi tiešie finansiālie izdevumi.”’;

1. Izteikt saistošo noteikumu 12.punktu šādā redakcijā:

“12. Līdzfinansējumu nepiešķir, ja šo noteikumu 9.punktā minētie atbalstāmo izmaksu pasākumi ir pieteikti vai ir līdzfinansēti no pašvaldības, valsts, Eiropas Savienības fondu, citas ārvalstu finanšu palīdzības līdzekļiem vai citiem finanšu instrumentiem.”’;

1. Izteikt saistošo noteikumu 13.8. apakšpunktu šādā redakcijā:

“13.8. atbilstoši spēkā esošajiem normatīvajiem aktiem izstrādātu un noformētu plānoto izmaksu aprēķinu (koptāmes, lokālās tāmes), kuras sastādījis mājas dzīvokļu īpašnieku kopības izvēlētais darbu veicējs, kas apzināts tirgus izpētes rezultātā, izvēloties no vismaz trīs pretendentu piedāvājumiem; ”

1. Izteikt saistošo noteikumu 22.punktu šādā redakcijā:

“22. Pašvaldība izmaksā līdzfinansējumu pēc apstiprinātā projekta īstenošanas, kā arī pēc līdzfinansējuma maksājuma saņemšanai noteikto dokumentu iesniegšanas pašvaldībai līgumā noteiktajā kārtībā un termiņā. ”;

1. Izteikt saistošo noteikumu VI1 nodaļu šādā redakcijā:

**“VI.1 Līdzfinansējuma kā *de minimis* atbalsta piešķiršanas nosacījumi saimnieciskās darbības veicējiem**

25.1 Saimnieciskās darbības veicējiem, kuri konkrēto objektu vai tā daļu izmanto saimnieciskās darbības veikšanai, piešķirtais līdzfinansējums kvalificējams kā *de minimis* atbalsts, kas tiek piešķirts saskaņā ar Eiropas Komisijas 2023. gada 13. decembra regulas Nr. [2023/2](http://eur-lex.europa.eu/eli/reg/2013/1407/oj/?locale=LV)831 "Par Līguma par Eiropas Savienības darbību 107. un 108. panta piemērošanu *de minimis* atbalstam" (turpmāk – Regula) nosacījumiem.

25.2 De minimis atbalstu šo noteikumu ietvaros piešķir līdz 30.06.2031.

25.3 Šo noteikumu ietvaros piešķirto *de minimis* atbalstu drīkst kumulēt ar citu *de minimis* atbalstu, tai skaitā attiecībā uz vienām un tām pašām attiecināmajām izmaksām, līdz Komisijas regulas Nr.2023/2831 3.panta 2.punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā, *ad-hoc* lēmumā vai Eiropas Komisijas lēmumā. *De minimis* atbalstu ar citu *de minimis* atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100%.

Ja par vienām un tām pašām projekta attiecināmajām izmaksām tiek piešķirts atbalsts vairāku komercdarbības atbalsta programmu ietvaros, atbalsta saņēmējs iesniedz informāciju par plānoto un piešķirto atbalstu, tai skaitā par tām pašām attiecināmajām izmaksām, norādot atbalsta piešķiršanas datumu (tai skaitā plānoto atbalsta piešķiršanas datumu), atbalsta intensitāti, atbalsta sniedzēju, atbalsta pasākumu vai investīciju un plānoto vai piešķirto atbalsta summu."

25.4 *De minimis* atbalstu saskaņā ar Komisijas regulu Nr.2023/2831 piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus. Ja atbalsta pretendents vienlaikus darbojas vienā vai vairākās Komisijas regulas Nr.2023/2831 1.panta 1.punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Komisijas regulas Nr.2023/2831 1.panta 2.punktu darbības izslēgtajās nozarēs negūst labumu no *de minimis* atbalsta, ko piešķir saskaņā ar šiem noteikumiem*.*

25.5 Saimnieciskās darbības veicējam saistošo noteikumu ietvaros plānotais *de minimis* atbalsta apmērs kopā ar attiecīgajā gadā un iepriekšējos divos gados piešķirto *de minimis* atbalstu nepārsniedz Regulas 3. panta 2. punktā noteikto maksimālo *de minimis* atbalsta apmēru viena vienota uzņēmuma līmenī. Viens vienots uzņēmums ir uzņēmums, kas atbilst Regulas 2. panta 2. punktā noteiktajai vienai vienota uzņēmuma definīcijai.

25.6 Pretendenti, kas ir saimnieciskās darbības veicēji, *de minimis* atbalsta uzskaites sistēmā aizpilda un apstiprina veidlapu par sniedzamo informāciju *de minimis* atbalsta uzskaitei un piešķiršanai kā noteikts Ministru kabineta 2018. gada 21. novembra noteikumu Nr. 715 "[De](https://likumi.lv/ta/id/303512-noteikumi-par-de-minimis-atbalsta-uzskaites-un-pieskirsanas-kartibu-un-de-minimis-atbalsta-uzskaites-veidlapu-paraugiem" \t "_blank) minimis atbalsta uzskaites un piešķiršanas kārtība" [21. punktā](https://likumi.lv/ta/id/303512-noteikumi-par-de-minimis-atbalsta-uzskaites-un-pieskirsanas-kartibu-un-de-minimis-atbalsta-uzskaites-veidlapu-paraugiem#p21). Pretendents iesniedz Pašvaldībai minētajā tiesību normā noteiktās veidlapas izdruku vai norāda sistēmā izveidotās un apstiprinātās pretendenta veidlapas identifikācijas numuru.

25.7 *De minimis* atbalsta piešķiršanas brīdis ir diena, kad pieņem lēmumu par līdzfinansējuma piešķiršanu.

25.8 *De minimis* atbalsta piešķiršana un uzskaite tiek veikta saskaņā ar normatīvajiem aktiem par *de minimis* atbalsta uzskaites un piešķiršanas kārtību.

25.9 Atbilstoši Regulas 6. panta 3. un 7.punktam datus par piešķirto atbalstu Pašvaldība glabā desmit gadus no dienas, kurā saskaņā ar saistošajiem noteikumiem piešķirts pēdējais *de minimis* atbalsts, bet saimnieciskās darbības veicējs glabā desmit gadus no *de minimis* atbalsta piešķiršanas dienas.

25.10 Ja tiek pārkāpti Regulas nosacījumi, saimnieciskās darbības veicējam (atbalsta saņēmējam) ir pienākums atmaksāt atbalsta sniedzējam šo noteikumu ietvaros saņemto nelikumīgo *de minimis*  atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši [Komercdarbības atbalsta kontroles likuma](https://likumi.lv/ta/id/267199-komercdarbibas-atbalsta-kontroles-likums)[IV](https://likumi.lv/ta/id/267199-komercdarbibas-atbalsta-kontroles-likums#n4)vai[V nodaļas](https://likumi.lv/ta/id/267199-komercdarbibas-atbalsta-kontroles-likums#n5) nosacījumiem.”.

Pielikums

Cēsu novada domes

13.03.2025. lēmumam Nr…..

**Grozījumi Cēsu novada domes 2021. gada 2. decembra saistošajos noteikumos Nr. 17 “Par līdzfinansējumu energoefektivitātes pasākumu veikšanai daudzdzīvokļu dzīvojamās mājās””**

**PASKAIDROJUMA RAKSTS**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Cēsu novada dome (turpmāk – Pašvaldība) 2021. gada 2. decembrī ir pieņēmusi saistošos noteikumus Nr. 17 ”Par līdzfinansējumu energoefektivitātes pasākumu veikšanai daudzdzīvokļu dzīvojamās mājās” (turpmāk – saistošie noteikumi).  Saistošo noteikumu grozījumi nepieciešami, lai sasniegtu saistošo noteikumu mērķi - sekmēt daudzdzīvokļu dzīvojamo māju energoefektivitātes paaugstināšanas pasākumu realizāciju.  Ņemot vērā to, ka Komisijas Regulas Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr. 1407/2013) piemērošanas termiņš (ieskaitot sešu mēnešu pārejas periodu) bija 30.06.2024., kā arī to, ka 01.01.2024. stājās spēkā jaunie *de minimis* atbalsta regulējumi: Komisijas Regula Nr. 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr. 2023/2831), de minimis atbalstu pēc 01.07.2024. var piešķirt tikai atbilstoši regulas Nr. 2023/2831 nosacījumiem. Lai varētu piešķirt *de minimis* atbalstu, piemērojot spēkā esošo *de minimis* atbalsta regulējumu, neieciešams precizēt *de minimis* atbalsta piešķiršanas nosacījumus.  Papildus augstāk minētajam, Saistošo noteikumu grozījumi nepieciešami lai veicinātu dzīvojamā fonda energoefektivitātes pasākumus, piešķirot Pašvaldības līdzfinansējumu dzīvokļu īpašnieku aktivitātēm, kas vērstas uz turpmāku energoresursu patēriņu samazinājuma nodrošinājumu.  Lai motivētu dzīvokļu īpašniekus, Saistošo noteikumu grozījumi paredz Pašvaldības līdzfinansējumu energoaudita veikšanai.  Energoaudits ir nepieciešams ne tikai lai noskaidrotu siltuma zudumu cēloņus, bet arī lai piemērotu atbilstošu risinājumu katrai mājai. Pamatojoties uz energoaudita rezultātiem, mājai iespējams veikt gan atsevišķus plānveida remontdarbus, gan mājas siltināšanu vai vienkāršoto renovāciju.  Pašvaldības līdzfinansējums tiek paredzēts arī energoefektivitātes pasākumiem ja māja energoefektivitātes uzlabošanai ir saņēmusi  valsts institūcijas, kredītiestādes vai Eiropas savienības finanšu instrumenta līdzfinansēto projekta īstenošanas apstiprinājumu un līdzfinansējums tiek piešķirts pasākumiem, kuri netiek finansēti no valsts institūcijas, kredītiestādes vai Eiropas savienības finanšu instrumentiem. Tādejādi iedzīvotājiem tiek paplašināta iespēja uzlabot māju tehnisko stāvokli, pieejamību un kvalitāti. |
| 2. Fiskālā ietekme uz pašvaldības budžetu | Administratīvās procedūras ir bezmaksas.  Paredzētais līdzfinansējums energoefektivitātes pasākumu veikšanai tiek izmantots no kārtējā gada budžetā šim mērķim paredzētajiem līdzekļiem. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu īstenošanai tiek prognozēta tieša ietekme uz uzņēmējdarbības vidi – tiks iesaistīti gan energoaudita izstrādātāji, gan celtniecības, būvmateriālu ražošanas un tirgošanas komercsabiedrības.  Saistošo noteikumu mērķa grupas, uz kurām attiecināms Saistošo noteikumu tiesiskais regulējums, ir visi daudzdzīvokļu dzīvojamo māju dzīvokļu īpašnieki, kas atbilst Saistošo noteikumu prasībām. |
| 4. Ietekme uz administratīvajām procedūrām un to izmaksām | Cēsu novada pašvaldība ir institūcija, kurās jebkura fiziska vai juridiska persona var vērsties Saistošo noteikumu piemērošanas jautājumos. Saistošo noteikumu izpildi nodrošina Cēsu novada pašvaldība.  Administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem | Pašvaldības autonomās funkcijas noteiktas Pašvaldību likuma 4.panta pirmajā daļā, tai skaitā - sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu (10.punkts).  Saistošo noteikumu grozījumu īstenošana neietekmēs Pašvaldībai pieejamos cilvēkresursus, jo nav nepieciešama jaunu institūciju vai darba vietu izveide. |
| 6. Informācija par izpildes nodrošināšanu | Saistošo noteikumu grozījumu izpildi nodrošinās ar rīkojumu izveidotas Pašvaldības komisija.  Nav paredzēta jaunu institūciju izveide vai esošo likvidācija, reorganizācija. Izpildei nepieciešami resursi tiek paredzēti Pašvaldības budžeta ietvaros. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumu grozījumi ir piemēroti iecerētā mērķa sasniegšanas nodrošināšanai un paredz tikai to, kas ir nepieciešams minētā mērķa sasniegšanai. Pašvaldības izraudzītie līdzekļi ir samērīgi un atbilstoši mērķa sasniegšanai.  Saistošo noteikumu grozījumos ietvertais regulējums ir vērsti uz mērķa sasniegšanu un ir samērīgi. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu grozījumu izstrādes procesā Pašvaldība konsultējās ar lielākajiem dzīvojamo māju pārvaldniekiem.  Sabiedrības informēšanas veids – informācijas publicēšana pašvaldības oficiālajā tīmekļvietnē u vismaz divām nedēļām sabiedrības viedokļa noskaidrošanai.  Atbilstoši [Pašvaldību likuma](https://m.likumi.lv/ta/id/336956-pasvaldibu-likums) [46. panta](https://m.likumi.lv/ta/id/336956-pasvaldibu-likums#p46) trešajai daļai, laika posmā no 2025.gada 20.februāra līdz 2025.gada 11.martam sabiedrības viedokļa noskaidrošanai, saistošo noteikumu grozījumu projekts tika publicēts Cēsu novada pašvaldības tīmekļvietnē www.cesis.lv sadaļā "Saistošo noteikumu publiskās apspriešanas" sabiedrības viedokļa noskaidrošanai.  Publicēšanas laikā par saistošo noteikumu grozījumu projektu netika saņemti sabiedrības viedokļi. |